open-index/open-wikipedia-markdown huggingface dataset:
כרישון כוכבני

**כרישון כוכבני** (שם מדעי: *Mustelus asterias*) הוא מין של כריש קטן ממשפחת הכרישוניים. הוא מצוי לאורך מדפי יבשות עד עומק 200 מטר בצפון-מזרח האוקיינוס האטלנטי והים התיכון סביב חופי אירופה, מערב אסיה לרבות ישראל וצפון אפריקה.
## מאפיינים
כרישון זה מגיע לאורך 1.4 מטר והוא קטן מאוד ביחס לקרוביו. צבעו אפור-חום עם פס לבן ליד גבו ונקודות לבנות בין פס זה לסנפיר הגב המחודד שלו. הוא בעל סנפירי חזה רחבים ושטוחים המותאמים לשכיבה על קרקעית הים שם הוא רובץ רוב זמנו. סנפירי השת קטנים והזנב בעל אונה עליונה גבוהה בהרבה מהתחתונה. הראש מעוגל ובעל עיניים גדולות והשיניים בעלות מבנה חריצי שממנו קיבל את שמו הכוכבי.

הכריש שוחה לבדו סביב הקרקעית ומחפש בעזרת חוש ריחו הרגיש סרטנים, לובסטרים, כפניים ורכיכות אותם הוא מפצח בעזרת שיניו החזקות. הכריש משריץ 7-15 צאצאים חיים המתקיימים בשבועות הראשונים על החלמון שבבטנם.

הכריש נפוץ על קרקעיות בעומק 200 מטר מהים הצפוני שסביב חופי נורווגיה עד למרוקו או סהרה המערבית, בדרך כלל על מרבצי חוליות או חצץ. הוא מגיע גם לים התיכון אך לא לים השחור.

אוכלוסיות המין פחתו מאוד בים התיכון והוא במצב שימור קרוב לסיכון.

## קישורים חיצוניים

## הערות שוליים

קטגוריה:כרישוניים
קטגוריה:דגי האוקיינוס האטלנטי
צעצוע של סיפור בקיצור: פעמיים באז בבקשה

**צעצוע של סיפור בקיצור: פעמיים באז בבקשה** (באנגלית: **Toy Story Toons: Small Fry**) הוא סרט הנפשה קצר אמריקאי מסוגת פנטזיה וקומדיה המבוסס על הזיכיון "צעצוע של סיפור". הסרט הוא הסרט השני מסדרת הסרטים "צעצוע של סיפור בקיצור", והוא מספר על באז שנקלע למפגש רעים של צעצועים נטושים במסעדת מזון מהיר, בזמן שגרסה קטנה שלו לוקחת את מקומו. הסרט בוים ונכתב על ידי אנגוס מקליין והופק על ידי קים יורגנסון.

הסרט הוקרן לראשונה בארצות הברית ב-23 בנובמבר 2011, לפני הקרנת הסרט "החבובות". בישראל הסרט הוקרן לראשונה בדיבוב לעברית ב-8 בדצמבר 2011, גם לפני הקרנת הסרט "החבובות". אורך הסרט הוא כ-7 דקות, ושפת המקור שלו היא אנגלית (הסרט דובב לשפות נוספות, ביניהן: עברית, צרפתית ואיטלקית).

## תקציר העלילה
במסעדת מזון מהיר נמצאת גרסה מוקטנת של באז שנות-אור, אשר מחליפה את מקומו בתוך תיקה של בוני. כשחבריו של באז האמיתי מגלים את זה הם עושים הכל בשביל להציל אותו, בזמן שבאז תקוע במפגש רעים עם צעצועי ארוחות ילדים שננטשו במסעדה.

## הדמויות והמדבבים

במאי הדיבוב של הסרט בעברית היה שרון בורגאוקר, ומפיקי הדיבוב של הסרט בעברית היו עמי אופיר וענבר שטגר עזרא.

## הפקה
בובת "איש הקונדור" מתייחסת לדמות בעלת אותו שם מסרט הלייב אקשן של דיסני "איש הקונדור" . בראיון אמר במאי הסרט, אנגוס מקליין, שהוא מקווה שקבוצה קטנה של מעריצי דיסני תשים לב לדמות, ואולי זה יעורר קצת בז חדש לגבי הסרט.

## הפצה
### בקולנוע
הסרט הוקרן לראשונה בארצות הברית ב-23 בנובמבר 2011, לפני הקרנת הסרט "החבובות". בישראל הסרט הוקרן לראשונה בדיבוב לעברית ב-8 בדצמבר 2011, גם לפני הקרנת הסרט "החבובות".

### בהקרנה ביתית
החל מיולי 2012, הסרט זמין להורדה דיגיטלית בפריים וידאו וב-iTunes. הסרט הופץ ב-13 בנובמבר 2013 ב-DVD וב-Blu-ray כחלק מאוסף הסרטים הקצרים של פיקסאר, חלק 2. הסרט שוחרר גם כבונוס במהדורת ה-Blu-ray של הסרט "צעצוע של סיפור: ההסתבכות" ב-19 באוגוסט 2014.

## ראו גם
* צעצוע של סיפור

## קישורים חיצוניים
*

*

קטגוריה:צעצוע של סיפור
קטגוריה:סרטים קצרים מונפשים
קטגוריה:סרטי 2011
קטגוריה:סרטים באנגלית
קטגוריה:סרטים אמריקאיים
קטגוריה:סרטי פנטזיה אמריקאיים
קטגוריה:סרטי קומדיה אמריקאיים
קטגוריה:סרטי הנפשה אמריקאיים
קטגוריה:סרטים קצרים של פיקסאר
Party Never Ends

**Party Never Ends** (בעברית: **המסיבה אף פעם לא נגמרת**) הוא אלבום האולפן השלישי של זמרת הפופ דאנס הרומנייה, אינה. האלבום יצא לאור ב-4 במרץ 2013, על ידי חברת התקליטים Roton.

עם יציאתו נכנס האלבום אל המקום ה-10 במצעד האלבומים המקסיקני, וה-88 במצעד האלבומים שביפן.

## רקע והפקה
האלבום הופק על ידי סמיר אגרואל, די ג'יי פרנק, אמיל גנטוס, קית הטריק, סטיב מק, ולד לוקן ופליי & וין, והוא מכיל בתוכו שירים בסגנון הפופ, המשלבים בתוכם גם את סגנון הדאנס, שאפיין אלבומים קודמים של אינה.

בין היתר, באלבום זה נכלל הלהיט "More than Friends", בו השתתף דדי יאנקי.

## Party Never Ends Tour
על מנת לעזור בקידום האלבום, יצאה אינה לסיבוב ההופעות "Party Never Ends Tour". שמו נגזר משם האלבום והוא כלל הופעות ביעדים שונים ברחבי העולם.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אינה
קטגוריה:אלבומים באנגלית
יוחנן מויאל

**יוחנן מויאל** (נולד ב-2 באוקטובר 1965) הוא  מתעמל עבר ישראלי, 6 פעמים אלוף ישראל (1974–1977, 1979–1980). אשר ייצג את ישראל באולימפיאדת לוס אנג'לס 1984.

## ביוגרפיה וקריירה
מויאל נולד בישראל. אמו הייתה ניצולת השואה ובלרינה בעברה. הוא למד באוניברסיטת מדינת לואיזיאנה ובאוניברסיטת אורגון שם התאמן בהתעמלות מכשירים.

מויאל ייצג את ישראל באולימפיאדת לוס אנג'לס 1984 כאשר היה בן 18. בתחרות הקרב רב הוא סיים במקום ה-67 לאחר שסיים עם ציון של 110.80. נוסף על כך הוא התחרה בשאר התרגילים בנפרד. בתרגיל הקרקע הוא סיים במקום ה-70, בתרגיל הקפיצות הוא סיים במקום ה-68, בתרגיל המקבילים הוא סיים במקום ה-63, בתרגיל המתח הוא סיים במקום ה-65, בתרגיל הטבעות הוא סיים במקום ה-62 ובתרגיל סוס הסמוכות הוא סיים במקום ה-64.

## לאחר פרישתו
לאחר פרישתו, מויאל החל לעסוק באימון. בשנת 1987, הוא ייסד בעיר באטון רוז' שבלואיזיאנה את אקדמיית ההתעמלות "Elite Gymnastics Academy" שם הוא מאמן ובעלים. בין חניכיו נמצאת קארלי פטרסון, האלופה האולימפית בתרגיל הקרב-רב מאולימפיאדת אתונה 2004 וחברת היכל התהילה של ההתעמלות האמריקאית.

## קישורים חיצוניים

## הערות שוליים

קטגוריה:מתעמלים אולימפיים ישראלים
קטגוריה:אלופי ישראל בהתעמלות
קטגוריה:משתתפים ישראלים באולימפיאדת לוס אנג'לס (1984)
קטגוריה:בוגרי אוניברסיטת המדינה של לואיזיאנה
קטגוריה:ישראלים שנולדו ב-1965
ליאת חנינוביץ

**ליאת חנינוביץ** (נולדה ב-2 בינואר 1966) היא מתעמלת אומנותית ישראלית אשר הייתה אלופת ישראל וייצגה את ישראל באולימפיאדת לוס אנג'לס (1984).

## קריירה
חנינוביץ השתייכה למועדון הפועל חולון והתאמנה תחת הדרכתן של רחל שוגר ואילנית לזר.

חנינוביץ הייתה המתעמלת האומנותית הראשונה שייצגה את ישראל במשחקים האולימפיים כאשר השתתפה באולימפיאדת לוס אנג'לס 1984 בגיל 18. היא סיימה במקום ה-27 הכללי בקרב-רב לאחר שסיימה במקום ה-17 בתרגיל החישוק, במקום ה-20 בתרגיל הכדור, במקום ה-27 בתרגיל האלות ובמקום ה-31 בתרגיל הסרט.

בשנת 1984 היא גם זכתה באליפות ישראל בהתעמלות אומנותית לאחר שזכתה במדליית הזהב בקרב-רב.

## קישורים חיצוניים

## הערות שוליים

קטגוריה:מתעמלות אומנותיות ישראליות
קטגוריה:מתעמלות אומנותיות אולימפיות ישראליות
קטגוריה:משתתפות ישראליות באולימפיאדת לוס אנג'לס (1984)
קטגוריה:ישראליות שנולדו ב-1966
קטגוריה:ישראלים שנולדו ב-1966
רמי מירון

**רמי מירון (מישאייב)** (נולד ב-17 בינואר 1957) הוא מתאבק עבר ישראלי אשר ייצג את ישראל באולימפיאדת מונטריאול 1976.

## ביוגרפיה
מירון נולד למשפחה יהודית בבאקו שבאזרבייג'ן ועלה לישראל בצעירותו.

## קריירה
בשנת 1975, מירון סיים במקום השביעי באליפות העולם שנערכה במינסק, בלארוס ובמקום השישי באליפות העולם לנוער שנערכה בחאסקובו שבבולגריה. באותה השנה הוא זכה במדליית הזהב בתחרות הבינלאומית 'Tel Aviv International Wrestling Tournament'. בסיום אותה השנה הוא זכה בתואר ספורטאי השנה בישראל מטעם עיתון מעריב.

באולימפיאדת מונטריאול 1976, מירון התחרה בסגנון חופשי (Freestyle) בקטגוריית המשקל הקל (עד 68 ק"ג) וסיים במקום השביעי לאחר שלושה ניצחונות ושני הפסדים. באותו הזמן היה זה הישג השיא של מתאבק ישראלי במשחקים האולימפיים. בתחרות הוא ניצח את רונלד ג'וזף מאיי הבתולה של ארצות הברית, לנארט לונדל משוודיה וזיגמונד קלביץ מאוסטרליה והפסיד ליאנוס קוצ'יש ההונגרי וברבע הגמר הפסיד שוב לאלוף העולם פאבל פיניגין מברית המועצות שלבסוף זכה בזהב.

בשנת 1977 הוא סיים במקום הרביעי באליפות העולם לנוער שנערכה בלאס וגאס, נבדה.

## קישורים חיצוניים

* רמי מרון באתר 'www.jewsinsports.org'.

## הערות שוליים

קטגוריה:מתאבקים ישראלים
קטגוריה:מתאבקים בסגנון חופשי
קטגוריה:מתאבקים אולימפיים ישראלים
קטגוריה:משתתפים ישראלים באולימפיאדת מונטריאול (1976)
קטגוריה:ישראלים ילידי אזרבייג'ן
קטגוריה:עולים בשנות ה-1970
קטגוריה:ישראלים שנולדו ב-1957
עכסן מוהאבי

[ממוזער|סרטון של עכסן מוהאבי צד [ירבוען]]
**עכסן מוהאבי** (שם מדעי: *Crotalus scutulatus*) הוא מין של נחש ארסי מהסוג עכסן החי בדרום ארצות הברית ובמקסיקו. הוא קרוי על שם המדבר בו הוא מצוי - מדבר מוהאבי והוא הארסי מכל מיני העכסנים ונחשי צפון אמריקה.

הוא חי בטבע רק באזורי המדבר ותת-המדבר שסביב דרום קליפורניה, דרום נבדה, דרום-מערב יוטה, אריזונה, דרום ניו מקסיקו וחלק מטקסס וכן במקסיקו דרומה עד לדרום פואבלה.

עכסן זה מגיע עד לאורך 137.3 ס"מ, אך נפוץ יותר באורך מטר והוא בעל קשקשים אפורים בהירים המותאמים לצבעי הסלעים והחול של המדבר, למעט קשקשי העכסן השחורים שבקצה הזנב. הוא מסתתר ביום בין אבנים או מתחת לסבכים או קקטוסים ועצי יהושע וממתין ללילה הקריר. הנחש בעל ראש גדול עם לסתות בעלות שיני ארס ארוכות, בהם נוירוטוקסין קטלניים. הוא הקטלני מכל העכסנים וארסו יעיל לא פחות משל כמה פתניים.

העכסן משתמש בארסו כדי להרוג טרף הכולל מיני מכרסמים ולטאות וכן נחשים אחרים. השימוש בארס להגנה הוא משני לחלוטין והנחש יעדיף להתרחק מהאיום. נחשים אלה מתרבים באזור יולי עד ספטמבר ומשריצים עד 17 צאצאים.

לעכסן 2 תת-מינים:
* C. scutulatus salvini
* C. scutulatus scutulatus

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:צפעוני גומה
קטגוריה:מקסיקו: זוחלים
קטגוריה:ארצות הברית: זוחלים
קטגוריה:בעלי חיים במדבר מוהאבי
קוקה (1987)

**חורחה אנדוחאר מורנו**, הידוע בכינויו **קוקה** (בספרדית: **Jorge Andújar Moreno**, או **Coke**; נולד ב-26 באפריל 1987), הוא כדורגלן עבר ספרדי ששיחק בעמדת המגן.

קוקה שיחק 204 משחקים רשמיים במדי ראיו ואיקאנו והיה שותף פעיל בעלייתה מהליגה הספרדית השלישית בכדורגל ללה ליגה. לאחר מכן עבר לשחק במדי סביליה, איתה זכה שלוש פעמים ברציפות בליגה האירופית.

## קריירה
### ראיו ואיקאנו
קוקה נולד במדריד שבספרד, והחל לשחק כדורגל בקבוצת הנוער של ראיו ואיקאנו. כבר בעונת 2005/2006, בגיל 18 בלבד, ערך את הופעת הבכורה שלו בקבוצה הבוגרת, ששיחקה בליגה השלישית בספרד. בעונת 2007/2008, עונתו השלישית במועדון, עזר לקבוצה לעלות לליגה השנייה מהמקום הראשון. בעונת 2008/2009 שיחק 33 משחקים, וסייע לקבוצתו לסיים במקום החמישי בליגה, כשהוא כובש שלושה שערים. בעונות 2009/2010 ו-2010/2011 הפסיד רק 11 משחקי ליגה מתוך 84, כשהוא כובש 12 שערים ומסייע לקבוצתו לסיים את עונת 2010/2011 במקום השני בליגה, שהעלה אותה ללה ליגה.

### סביליה
ביולי 2011 חתם חוזה לארבע שנים בקבוצת סביליה. ב-28 באוגוסט 2011 ערך את הופעת הבכורה שלו בליגה כשעלה כמחליף במחצית בניצחון קבוצתו בבית 2–1 על מאלגה, ועד לסוף עונת 2011/2012 ערך 32 הופעות בכל המסגרות.

קוקה הבקיע את שער הבכורה שלו בקבוצה ב-17 במרץ 2013 בניצחון הביתי 4–0 על ריאל סרגוסה. הוא שיחק 120 דקות בגמר הליגה האירופית 2014, והבקיע את הפנדל השלישי של קבוצתו בניצחון 4–2 בפנדלים על בנפיקה ליסבון, לאחר תיקו מאופס בהארכה. עקב עזיבתו של איוון רקיטיץ', היה קוקה קפטן הקבוצה בסופר קאפ האירופי, בו הפסידה 0–2 לריאל מדריד.

בעונת 2014/2015 מיעט קוקה לשחק, בשל החתמתו של אלייש וידאל כמגן ימני, אך בגמר הליגה האירופית 2015 שותף ב-32 דקות בניצחון קבוצתו 3–2 על דניפרו.

ב-14 במאי 2016, במשחק הליגה האחרון של העונה, בו הפסידה סביליה 1–3 לאתלטיק בילבאו, ספג קוקה כרטיס אדום עקב מחאות וקריאות לכיוון השופט, למרות שישב על הספסל.

בגמר הליגה האירופית 2016 פתח בהרכב כקשר התקפי במקום מיכאל קרון דהלי הפצוע. סביליה ניצחה 3–1 את ליברפול, כשקוקה כובש צמד שערים (את השני והשלישי) לטובתה של סביליה, לאחר שלא כבש במשך 24 משחקים במסגרות האירופיות. בסוף המשחק הוא נבחר ל"שחקן המצטיין של המשחק".

### שאלקה 04
ב-31 ביולי 2019 חתם קוקה בקבוצת שאלקה 04 תמורת 5 מיליון אירו ל-3 שנים. בשבוע שלאחר מכן ערך הופעת בכורה במשחק ידידות נגד בולוניה 1909. במהלך המשחק חווה קוקה פציעה חמורה ברצועה הצולבת ברגלו הימנית, והושבת ל-9 חודשים.

ב-1 באפריל 2017 ערך את הופעת הבכורה שלו בליגה בתיקו 1–1 עם בורוסיה דורטמונד. 15 ימים לאחר מכן כבש את שער הבכורה שלו בהפסד 1–2 לדרמשטאדט 98.

### לבאנטה
לאחר שכמעט לא שיחק במדי שאלקה, הושאל קוקה ב-13 בדצמבר 2017 ללבאנטה הספרדית עד ליוני 2018. בסוף עונת 2017/2018 מכרה שאלקה את קוקה ללבאנטה בצורה סופית.

### קריירת נבחרות
בשנת 2002 הופיע קוקה פעם אחת במדי "נבחרת ספרד עד גיל 16".

## תארים
;ראיו ואיקאנו
*אליפות הליגה הספרדית השלישית בכדורגל (1): 2007/2008

;סביליה
*הליגה האירופית (3): 2013/2014, 2014/2015, 2015/2016
*גביע המלך הספרדי (סגנות): 2015/2016
*הסופר קאפ האירופי (סגנות): 2014, 2015

## קישורים חיצוניים

* פרופיל באתר הרשמי של סביליה

## הערות שוליים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:מדריד: כדורגלנים
קטגוריה:כדורגלני שאלקה 04
קטגוריה:כדורגלני ראיו ואייקאנו
קטגוריה:כדורגלני סביליה
קטגוריה:כדורגלני לבאנטה
קטגוריה:כדורגלני איביזה
קטגוריה:ספרדים שנולדו ב-1987
אאודי סוג C

**אאודי סוג C** (בגרמנית: **Audi Type C**) היא מכונית פתוחה מתוצרת אאודי אשר יוצרה בין השנים 1912–1921 בגרמניה.

## פרטים

* יוצרו 1,116 יחידות.
* דגם "אאודי סוג C" לא יוצר בתקופת מלחמת העולם הראשונה.
* שלדת רכב - מסגרת נפרדת במארז פלדה.
* מנוע קדמי - אורכי.
* מנוע בנזין.
* סוג הנעה: הנעה אחורית.
* מתלים: מתלה קדמי - סרן קשיח, קפיצי עלים, מתלה אחורי - סרן קשיח, קפיצי עלים. 
* מצמד - עם חרוט עור.
* מאייד מסוג "Zenith".
* צמיגים: 820x120.
* מחיר היחידה (מארז בלבד): 10,500 גולדמרק (בגרמניה, שנת 1912).
* בין השנים 1912-1914 דגם "אאודי סוג C" זכה בתחרות "Österreichische Alpenfahrt"  (Austrian Alpine Rally).

## תמונות

קובץ:MHV Audi Typ C Alpensieger 1914 01.jpg | "אאודי סוג C", שנת 1914 
קובץ:MHV Audi Typ C Alpensieger 1914 02.jpg | "אאודי סוג C", שנת 1914 
קובץ:Audi C 14 35 Alpensieger - back.jpg | "אאודי סוג C"
קובץ:Audi C 14 35 Alpensieger - front.jpg | "אאודי סוג C"
קובץ:Audi1913hab.jpg | "אאודי סוג C" - מבט לתא הנהג ולוח מחוונים
קובץ:Audi 14-35PS.JPG  | מנוע "אאודי סוג C"



## קישורים חיצוניים

* "אאודי סוג C" web.archive.org/web/20110830204942

* "אאודי סוג C" - תמונות (mad4wheels.com/audi/typ-c-1435-ps-alpensieger-1912)
* "אאודי סוג C" - תמונה (flickr.com/photos)

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1912
קטגוריה:כלי רכב גרמניים
C
גמרסלש

**גֶמֶרסֶלֶש** (בהונגרית: **Gömörszőlős**) הוא כפר זעיר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה, גם אוכלוסיית גמרסלש קטנה משמעותית בשנים האחרונות, מ-119 תושבים בשנת 1990 עד 82 תושבים בשנת 2018 (ירידה של כ-31%).

בגמרסלש חיו מעט יהודים.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
אימולה (הונגריה)

**אימולה** (בהונגרית: **Imola**) הוא כפר זעיר במחוז בורשוד-אבאוי-זמפלן שבצפון מזרח הונגריה. אוכלוסיית אימולה קטנה מ-130 תושבים בשנת 1990 עד 85 תושבים בשנת 2018 (ירידה של כ-34%), בדומה ליישובים רבים באירופה.

באימולה חיו מעט יהודים לתקופת זמן מוגבלת במפנה המאה העשרים.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
יאקפלווה

**יאקפלווה** (בהונגרית: **Jákfalva**) הוא כפר במחוז בורשוד-אבאוי-זמפלן שבצפון מזרח הונגריה.

במקום היה קיים בית קברות יהודי ממנו נשארה מצבה אחת.

## קישורים חיצוניים

* הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
אאודי 920

**אאודי 920** (בגרמנית: **Audi 920**) היא מכונית סלון מתוצרת אאודי במפעל "Horch" , בחברת האם Union AG  אשר יוצרה בין השנים 1938–1940 בגרמניה.

## תצורות
* קבריולה - 2 דלתות.
* מכונית סלון - 4 דלתות.

## "אאודי פרונט"

* בשנת 1932, אוחדו אאודי, DKW , הורך  וונדראר  לחברה אחת - AG Auto Union .
* יוצרו 1,281 יחידות.
* מנוע קדמי - אורכי.
* מנוע בנזין.
* סוג הנעה: הנעה אחורית.
* 5 נוסעים (בדגם 4 דלתות).
* דלתות קדמיות ודלתות אחוריות - "דלתות התאבדות" (בדגם 4 דלתות) (ציר תנועת פתיחת הדלת מנוגד לציר הנסיעה).
* מערכת חשמל - 12 וולט.

## תמונות

קובץ:Audi 920-Limousine Rear-view.JPG | "אאודי 920" בתצורת 4 דלתות סלון
קובץ:Audi 920 Cabriolet (1939) 1X7A8074.jpg | "אאודי 920", שנת 1939 - קבריולט
קובץ:August Horch Museum Zwickau - gravitat-OFF - Audi 920 von 1939.jpg | "אאודי 920", שנת 1939 - קבריולט
קובץ:Audi920 Cabriolet Horch Museum.jpg | "אאודי 920" - קבריולט
קובץ:Audi 920-Cabriolet Front-view.JPG | "אאודי 920" - קבריולט
קובץ:Audi 920-Cabriolet Cockpit.JPG | "אאודי 920" - קבריולט - מבט לתא הנהג ולוח מחוונים (במרכז הלוח שעון אנלוגי)
קובץ:August Horch Museum Zwickau - gravitat-OFF - Audi 920 von 1939 front.jpg | "אאודי 920", שנת 1939 - קבריולט
קובץ:MHV Audi 920 02.jpg | "אאודי 920" - קבריולט


## ראו גם
* אאודי
* אאודי סוג C
* אאודי פרונט

## קישורים חיצוניים

* 
* 

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1938
קטגוריה:כלי רכב גרמניים
920
קטגוריה:רכבי Auto Union AG
סוחה בסקידזקה

**סוחה בסקידזקה** (בפולנית: **Sucha Beskidzka**; נודעה בעבר בתור **סוחה** בלבד) היא עיירה ברכס הרי הבסקידים בפרובינציית פולין קטן שבדרום פולין על נהר סקאווה, כ-48 קילומטרים דרומית לבירת הפרובינציה קרקוב.

## היסטוריה

## הקהילה היהודית
הקהילה היהודית התפתחה בסוחה במהלך המאה ה-19, ולא הייתה עצמאית אלא כפופה לקהילת ז'יבייץ , יחד עם עוד יישובים באזור; ניסיונות יהודי סוחה לעבור לשליטה של קהילה קרובה יותר כמו יורדאנוב או לקבל עצמאות לא צלחו. ב-1868 נמנו בה 47 יהודים, ב-1880 היו בה 136 יהודים, ב-1900 היו בסוחה כ-200 יהודים וב-1921 כ-330 יהודים. רובם התפרנסו ממסחר זעיר ומרוכלות ומעטים מפקידות. נהר הסקאווה היה מקור ההכנסה הגדול של תושבי סוחה שממנו רוב התושבים התפרנסו מדייג ומסחר בנהר.

יהודי סוחה חוו אפליה ואנטישמיות קשה מצד הפולנים בסוחה עוד לפני פרוץ מלחמת העולם השנייה, הגזענות הובילה לפגיעה כלכלית והשחתת חנויות של יהודים.

מהעירייה הגיע במאי יהודי מפורסם בשם בילי ויילדר אשר ברח מהמלחמה עם משפחתו.

### בזמן השואה
האנטישמיות בסוחה ובאירופה התחילה בתחילת המאה ה-20 והתגברה בשנת 1933 עם עלייתו של היטלר לשלטון בגרמניה. הגרמנים כבשו את סוחה בסקידזקה ב-4 בספטמבר 1939, והעיירה סופחה לרייך השלישי, למחוז שלזיה עילית המזרחית.

בסוף 1939 הוטלו על היהודים הגבלות שונות הוקם בסוחה בסקידזקה יודנראט, וזה היה כפוף ל"צנטרלה", היודנרט המרכזי של האזור, בראשותו של משה מרין. בהמשך גורשו לסוחה יהודי ז'יבייץ, ראיצ'ה , מילובקה  ויישובים נוספים ובאזור ובמרס 1941 היו בסוחה בסקידזקה 480 יהודים במעין גטו פתוח. בסוף 1941 הוקמה בעיירה מרפאה חינמית עבור היהודים. באותה שנה החלה גם סדרה של שילוחים של עשרות גברים מסוחה למחנות עבודה שונים.

לאחר סלקציה גורשו כ-220 מיהודי המקום לאושוויץ, זאת לאחר שמשה מרין, שהיה נוכח באקציה, הצליח למנוע את גירושם של עוד 50 יהודים לאושוויץ וכן את שילוחם של 50 יהודים נוספים למחנה המעבר בסוסנוביץ.

כ-300 יהודים שנותרו בעיירה הועבר למבשלת בירה בה הוקם גטו צפוף והיהודים הועסקו בעבודות כפייה קשות אך בתנאים סבירים יותר ביחס למחנה עבודה ממוצע. ב-8 במאי 1943 הגיע למחנה כוח של הגסטפו וערך סלקציה, במהלכה 120 "לא-כשירים" נשלחו למחנה ההשמדה אושוויץ והיתר פוזרו בין מחנות ריכוז ועבודה שונים.

## ערים תאומות
* 
* 
* 

## קישורים חיצוניים

* 
* 
* 
* קהילת יהודי סוחה באתר בית התפוצות
* 
* 

## הערות שוליים

קטגוריה:פולין קטן (פרובינציה): ערים
קטגוריה:יישובים שהוקמו במאה ה-15
מונור

**מונור** (בהונגרית: **Monor**) היא עיירה בהונגריה, הממוקמת כ-40 קילומטר מבודפשט.

## היסטוריה

## הקהילה היהודית
יהודים החלו להתיישב במונור במחצית השנייה של המאה ה-19 וקהילה מסודרת נוסדה ב-1862, אשר לאחר הקרע ביהדות הונגריה הצטרפה לזרם הנאולוגי. ב-1880 נמנו במונור כ-390 יהודים, וב-1910 הקהילה הגיעה לשיא של 570 יהודים.

בפרעות טרור לבן שנערכו בהונגריה בסביבות 1920 נגרם נזק כלכלי ונזק ברכוש ליהודים, ויהודי אחד אף נהרג. באותה שנה החלה ירידה הדרגתית באוכלוסייה: ב-1920 נמנו 490 יהודים, ב-1930 נמנו 445 וב-1941 נמנו 344 יהודים בלבד, כשלושה אחוזים מכלל האוכלוסייה. רובם היו סוחרים ובעלי מלאכה, והיו בהם גם כמה פקידים, תעשיינים ובעלי מלאכה בתעשייה הזעירה.

### בשואה
עוד בתחילת המלחמה היהודים במקום סבלו מחקיקה אנטי-יהודית בהונגריה ורבים מהגברים גויסו לעבודות כפייה בשירות העבודה. הצבא הגרמני כבש את הונגריה ב-19 במרס 1944. על-פי נתוני מפקד שנערך בשבוע השני של אפריל 1944 מנתה הקהילה הנאולוגית של מונור 254 נפשות.

המִנהל ההונגרי נותר על כנו גם אחרי הכיבוש הגרמני, והיהודים רוכזו בגטאות וגורשו בהתאם לתקנות ולצווים של רשויות השלטון ההונגרי, המרכזי והמקומי. ב-12 במאי 1944 הורה ד"ר לסלו אנדרה (Laszlo Endre), סגן הממונה על המחוז ואנטישמי מושבע, להקים גטאות במחוזו. באותו היום הוקם במונור גטו לאורך כמה רחובות. נוסף על יהודי מונור הועברו אל הגטו גם יהודים מיישובי הסביבה ובסך הכל רוכזו בו כ-350 יהודים.

היהודים בגטו נחקרו ועונו בניסיון לדלות מהם מידע היכן הסתירו חפצי הערך. כמה יהודים, ובהם גם מומרים, בחרו להתאבד כדי להימלט מן ההשפלה והעינויים. בית החרושת ללבנים במונור היה למרכז השילוח של יהודי גטאות מחוז פשט-פיליש-שולט-קישקון  שמדרום וממזרח לבודפשט. ב-30 ביוני 1944 פונו היהודים מגטאות אלו למרכז השילוח, וכן הועברו אליו יהודי הגטאות של יאספאטי, יאסארוקסאלאש, יאסברן ויאסלדאן שבמחוז יאס-נאג'קון-סולנוק. כ-8,000 יהודים נדחסו במתחם בית החרושת ללבנים, תחת כיפת השמים, ללא מחסה וללא מים, וגם מזון סופק להם רק בצמצום, ולא בכל יום. כולם גורשו משם לאושוויץ בשלושה טרנספורטים שיצאו בין 6 ל-8 ביולי 1944.

## לקריאה נוספת
* 

## קישורים חיצוניים

* 
* קהילת יהודי מונור באתר בית התפוצות
* 
* 

## הערות שוליים

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
קטגוריה:גטאות בהונגריה
אלברטו ישראל אררה

**אלברטו ישראל אררה** (יוונית: **Αλβέρτος Ερρέρα**; ) היה יהודי יווני, חבר בתנועת ההתנגדות היוונית וחלק מהזונדרקומנדו של אושוויץ בירקנאו ממאי עד אוגוסט של שנת 1944.

## קורות חיים
אלברטו ישראל אררה נולד בסלוניקי והתגורר בלאריסה שם התחתן והקים סופרמרקט. היה סרן בצבא ההלני, בחיל הים עד פרוץ המלחמה. במהלך מלחמת העולם השנייה הוא הצטרף לצבא הפרטיזני בתור מייבא מזון.

ב-24 במרץ 1944 אררה נעצר על ידי המשטרה הגרמנית ונשלח למחנה הריכוז חיידרי. ב-2 באפריל הוא גורש וב-11 באפריל הגיע לאושוויץ. מספרו היה 182,552.

הצוות של אררה היה אחראי לצילומם של תמונות הזונדרקומנדו, העדות המצולמת היחידה לרצח בתאי הגזים ולשריפת הגופות במחנה ההשמדה.

אררה הנהיג את היהודים היווניים במסגרת מרד הזונדרקומנדו באושוויץ. הוא ניסה לברוח מהמחנה ב-12 באוגוסט 1944, אך נתפס והוצא להורג. גופתו נתלתה על גבי שער הכניסה למחנה, כדוגמה לשאר האסירים.

ב-7 באוקטובר 1944, לאחר ש-60 איש מתוך אנשי הזונדרקומנדו נשארו והבינו שהגרמנים מתכוונים לחסלם, הם הציתו את המשרפות ותקפו את שומרי האס-אס באמצעות פטישים, גרזנים ואבנים. הם הרגו קאפו וכמה אנשי אס-אס. כמאה אסירים נמלטו מבירקנאו אך כמעט כולם נתפסו ונרצחו על ידי האס-אס.

אררה צוין לשבח בשנות ה-80 על ידי ממשלת יוון על פועלו במלחמת העולם השנייה.

## ראו גם
* ליאון כהן

## קישורים חיצוניים

## הערות שוליים

קטגוריה:זונדרקומנדו
קטגוריה:פרטיזנים יהודים מיוון
קטגוריה:יהודים בשואה: יוון
קטגוריה:אנשי צבא יהודים
קטגוריה:אנשי צבא יוונים
קטגוריה:יוונים שנולדו ב-1913
קטגוריה:יוונים שנפטרו ב-1944
אלה גרטנר

**אלה גרטנר** (פולנית: **Ala Gertner** 12 במרץ 1912 - 5 בינואר 1945) הייתה אחת מארבע הנשים שסייעו למרד הזונדרקומנדו ונתלו באשמת גנבת אבק שרפה ממפעל "אוניון" שבאושוויץ-II (בירקנאו) והעברתו לזונדרקומנדו.

## ילדותה
גרטנר נולדה בבנדין, פולין למשפחה יהודית משגשגת. הייתה אחת משלושה אחים. בנעוריה למדה בגימנסיה של בנדין.

## מרד הזונדרקומנדו

גרטנר נשלחה מגטו בנדין לאושוויץ עם שאר יהודי העיירה. גרטנר, אסתר וייסבלום ורגינה ספירשטיין שוכנעו על ידי רוז'ה רובוטה, שעבדה איתן במפעל "אוניון", להבריח כמויות קטנות של אבק שרפה וחומר נפץ מהמפעל על גופן, כדי לתמוך במרד שהתרחש בגטו. את חומר הנפץ העבירו לרובוטה שהעבירה אותו לרובל, איש הזונדרקומנדו.

המרד פרץ ב-7 באוקטובר 1944, ומנהיגיו היו העובדים ממשרפה מספר 4. הזונדרקומנדו הצליחו להרוג את המנהיג של פלוגת האס-אס שנשלחה להכניסם לתאי הגזים, אך המרד נכשל ודוכא על ידי הגרמנים, וארבע הנשים נאסרו ב-10 באוקטובר 1944.

## מותה
לאחר שנתפסה, גרטנר נחקרה בעינויים. כאשר התברר שהיא אחת המבריחות, הוציאו ממנה, בעינויים, את שמות הנשים שעבדו איתה, ולאחר מכן עינו את רוז'ה רובוטה, שהיו לה קשרים עם המחתרת והוציאו את ארבע הנשים להורג בתלייה ב-6 בינואר 1945.

ארבעתן נתלו בגרדום נייד שנבנה בין שני מבנים במחנה הנשים החדש. שתיים מול משמרת היום, ושתיים מול משמרת הלילה, כדי שכל השומרים יקבלו את אותו ה"בידור" בדיוק. גרטנר הייתה בת 32 במותה.
250px|ממוזער|שמאל|פסל לזכר רוז'ה רובוטה, אלה גרטנר, אסתר וייסבלום ורגינה ספירשטיין, ארבע נשים יהודיות שסייעו למרד הזונדרקומנדו באושוויץ, מרד שהתקיים ב–7 באוקטובר 1944. הפסל מוצב בגן הפסלים ביד ושם. הפסל: יוסף סלומון. גרניט, 1989.

## מורשת
לזכר ארבע הנשים הוקמה אבן זיכרון באתר ההנצחה לקדושי זגלמביה, חבל הארץ שממנו הגיעה, ליד העיר מודיעין.

## קישורים חיצוניים

* * על גרטנר בכתב העת המקוון "בשביל הזיכרון" באתר יד ושם, ע' 36.
* 
* ארגון הפרטיזנים לוחמי המחתרות והגטאות
* הלוחם היהודי במלחמת העולם ה-II
* ארגון עולמי של יוצאי זגלמביה
* יד ושם - המכון הבין-לאומי לחקר השואה

## הערות שוליים

קטגוריה:יהודים גרמנים
קטגוריה:אסירים בגטו בנדין
קטגוריה:אסירים במחנה הריכוז אושוויץ
קטגוריה:נספים במחנה ההשמדה אושוויץ
קטגוריה:אנשי מחתרת שנספו בשואה
קטגוריה:מתנגדים לנאצים שהוצאו להורג
קטגוריה:פרטיזנים יהודים מפולין
קטגוריה:פרטיזניות יהודיות
קטגוריה:ילידות 1912
קטגוריה:נפטרות ב-1945
אלכסנדר זיסל בלסקי

**אלכסנדר זיסל בלסקי**, המכונה "זוס", (19 באוקטובר 1912 – 18 באוגוסט 1995) היה מנהיג יחידת הפרטיזנים של בלסקי שהצילו כ-1,200 יהודים מהצבא הגרמני הנאצי בבלארוס במהלך מלחמת העולם השנייה.

## קורות חיים
נולד ב-19 באוקטובר 1912 לדוד ובילה בלסקי, משפחה פולנית יהודית יחידה בכפר סטאנקיביץ' (כפר קטן הממוקם בין העיירות נובוגרודק ולידא באזור הקרסי בפולין הכבושה, כיום אזור מערב בלארוס). עם בני המשפחה נמנים אחיו של אלכסנדר: טוביה, עשהאל ואהרון.

## בזמן מלחמת העולם השנייה
לאחר כיבוש הכפר על ידי הגרמנים, זוס ואחיו טוביה ועשהאל התבקשו להצטרף לצבא הסובייטי ולהילחם לצידו במבצע ברברוסה (תוכנית המבצעים, שהוכנה על ידי המטה הכללי של צבא גרמניה למלחמה נגד ברית-המועצות וכיבושה על ידי הנאצים ובעלות בריתה) אך לאחר תום המבצע זוס ואחיו ברחו לכפר הולדתם סטאנקיביץ׳, היכן שהוריהם התגוררו. לאחר הגעת הצבא הגרמני לכפר ולקיחתם של בני משפחתם, הצליחו זוס, עשהאל, טוביה ואהרון לברוח ליער. בני משפחתם נרצחו בגטו נובוגרודק באוגוסט 1941.

לאחים בלסקי הצטרפו פליטים יהודים מהכפרים הקרובים שהצליחו לברוח, וזוס ואחיו הקימו את יחידת בלסקי, יחידת פרטיזנים אשר התחבאה ביערות בלארוס במהלך המלחמה. זוס ואחיו הצליחו להציל 1,236 יהודים על ידי כך שהבריחו אותם מהגטאות זמן קצר לפני שפינו אותם ליערות וכך הצילו אותם מהצבא הגרמני ושליחתם למחנות העבודה.

זוס עזב את יחידת הפרטיזנים ועבר להילחם לצד הצבא האדום למשך כמה חודשים ולאחר מכן חזר ליחידה. במהלך המלחמה איבד את אשתו הראשונה, קיריל ברובסקי, ואת בתו הפעוטה, שתיהן נרצחו על ידי הצבא הגרמני. במהלך המלחמה התחתן זוס בפעם השנייה עם אחת הפליטות, סוניה בולדו בת ה-18.

## לאחר מלחמת העולם השנייה
זוס ואחיו טוביה ואהרון לאחר שהייה בפולין עלו לארץ ישראל ונלחמו במלחמת העצמאות, אך ב-1956 היגר זוס לניו יורק, שם קנה צי מוניות והקים חברת הובלות עם אחיו טוביה. אלכסנדר זיסל בלסקי נפטר בגיל 82 ב-18 באוגוסט 1995. לזוס ואשתו סוניה נולדו שלושה בנים: דוד, ג׳י וצבי. ג׳י שירת בהתנדבות בצה"ל ב-1973 ובמהלך מלחמת לבנון הראשונה. בניו של ג׳יי, מתתיהו ואלן, שירתו בכוחות המיוחדים בצה״ל.

## הערות שוליים

קטגוריה:ניצולי השואה: בלארוס
קטגוריה:פרטיזנים יהודים מבלארוס
קטגוריה:יהודים פולנים
קטגוריה:עולים לאחר מלחמת העולם השנייה
קטגוריה:פרטיזנים יהודים מברית המועצות
קטגוריה:מרידות יהודים בשואה
קטגוריה:יהודים אנשי הצבא האדום במלחמת העולם השנייה
קטגוריה:חיילי צה"ל במלחמת העצמאות
קטגוריה:בורחים מכליאה על ידי גרמניה הנאצית
קטגוריה:אנשי עסקים יהודים אמריקאים
קטגוריה:יחידת הפרטיזנים של בלסקי
קטגוריה:ילידי 1912
קטגוריה:נפטרים ב-1995
אאודי סוג E

**אאודי סוג E** (בגרמנית: **Audi Typ E**) היא מכונית פתוחה בסגנון "Torpedo (car)"  מתוצרת אאודי אשר יוצרה בין השנים 1911–1924 בגרמניה.

## "אאודי סוג E"
* יוצרו 350 יחידות.
* מנוע קדמי.
* מנוע בנזין.
* סוג הנעה: הנעה אחורית.
## תמונות

קובץ:Audi Typ E 55PS.JPG | "אאודי סוג E" 
קובץ:Audi Typ E 55PS2.JPG | "אאודי סוג E" 
קובץ:Audi E Typ 22.55 1913. side view. Spielvogel.jpg | "אאודי סוג E", שנת 1913 
קובץ:1924 Audi Torpedo E21-78, 4 cylinder, 55hp, 5663cm3, 95kmh, photo 2.JPG | "אאודי סוג E", שנת 1924
קובץ:1924 Audi Torpedo E21-78, 4 cylinder, 55hp, 5663cm3, 95kmh, photo 3.JPG | "אאודי סוג E", שנת 1924
קובץ:Audi Typ E (1923).jpg| "אאודי סוג E", שנת 1923


## ראו גם
* אאודי
* אאודי סוג C
* אודי סוג M
* אאודי סוג P
* אאודי סוג R
* אאודי סוג T
* אאודי סוג SS

## קישורים חיצוניים

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1911
קטגוריה:כלי רכב גרמניים
E
קישקונהלש

**קישקונהלש** (בהונגרית: **Kiskunhalas**; בפי תושביה היהודים: **האלאש**) היא עיר בדרום הונגריה, שלושים קילומטר מהגבול הסרבי.

## הקהילה היהודית
ממוזער|מצבות בבית הקברות היהודי של קישקונהלש
ממוזער|בית הכנסת של קישקונהלש.

### לפני מלחמת העולם השנייה
הקהילה היהודית התארגנה ב-1826 אבל קיבלה הכרה רשמית רק ב-1857. רוב היהודים היו סוחרים ובעלי מלאכה. מצב היהודים נשתנה לרעה ב-1919 בעת "הטרור הלבן".

על רבני הקהילה נמנו הרב אליעזר זוסמן סופר והרב חיים יואל דוהן, שכיהן בתפקיד זה במשך שלושים וחמש שנה, מראשית מלחמת העולם הראשונה ועד אחרי מלחמת העולם השנייה.

ב-1941 בתקופת מלחמת העולם השנייה היו בעיירה 975 יהודים, שהיוו כ-5.2 אחוז מכלל האוכלוסייה ההונגרית.

הרשויות העדיפו מסיבות כלכליות להשכיר דירות לשוכרים היהודים. כלכלתם של יהודי קישקונהלש הייתה מבוססת על מסחר. מאז ומתמיד השתדלו השוכרים הנוצרים להתארגן נגדם, ולדחוק את רגליהם על ידי הקמת רשת חנויות.

גם בעלי מקצועות החופשים בקרב היהודים כגון: עורכי דין, רופאים, מהנדסים ופקידים, היו תלויים בפרנסתם בנותני עבודה יהודים. בעלי המלאכה לא קיבלו עבודות ממשלתיות ציבוריות. מצב זה העמיד את כלכלתם של יהודי קישקונהלש על בסיס רעוע, שניתן היה להתנכל לו בכל הזדמנות.

ואומנם הנוצרים ניצלו מצב זה ובעיקר בתקופה שבין שתי מלחמות העולם, עת פוטרו פקידים יהודים ונשלחו לפנסיה, סוחרים יהודים התרוששו ופשטו רגל, בשל ההגבלות שהוטלו עליהם.

### במלחמת העולם השנייה
גרמניה הנאצית כבשה את הונגריה ב-19 במרץ 1944. 214 יהודים נשלחו למחנות עבודה.

אחר הכיבוש הגרמני, במאי 1944 רוכזו יהודי קישקונהלש והסביבה בגטו, שהוקף גדר תיל גבוהה כדי לבודד את היהודים מן האוכלוסייה הנוצרית. על קירות הבתים בעיר הודבקו כרזות שהזהירו את התושבים ממתן סיוע כלשהו ליהודים, תוך איום בעונש מוות על מפירי האזהרות. לאחר שהועברו לגטו, השתדלו יהודי קישקונהלש לארגן את חייהם במידת האפשר. הרופאים ארגנו בית חולים קטן, וחברי הוועדה הנבחרת השתדלו להתגבר, בדרך זו או אחרת, על בעיות אספקת המזון. אחדים מנכבדי הקהילה נעצרו על ידי הגסטפו כבני ערובה, ועקבותיהם נעלמו.

נורה אגוץ' הוכרה כחסידת אומות העולם על פעילותה בעיר.

## ילידי המקום

* **[[שאנדור פטי]]** (במקור **קניצר** 1898 – 1973) היה שחקן תיאטרון ושחקן קולנוע יהודי-הונגרי,
* **[[לאסלו פלדש (פוליטיקאי)|לאסלו פלדש]]** (**פישר,** 1914–2000) פוליטיקאי יהודי-הונגרי, חבר האספה הלאומית ההונגרית
* **[[מרצל קדושה]] (**במקור **מור קריסהאבר** 1874 – 1944) היה עורך דין, עיתונאי, סופר יהודי-הונגרי.
* **[[יוז'ף פראנקל]]** (1908 – 1994) היה רופא עור יהודי-הונגרי, היסטוריון רפואי, משורר.
* **[[שאנדור פרקו]]** (במקור פרַנְקל, 1910 – 1991) רופא, רופא מיילד-גינקולוג, יהודי-הונגרי.

## ערים תאומות
* 
* 
* 
* 

## קישורים חיצוניים

* 
* 
* קהילת קישקונהלש באתר בית התפוצות
* 
* 

## הערות שוליים

קטגוריה:הונגריה: ערים
קטגוריה:גטאות בהונגריה
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
מנדל גרוסמן

ממוזער|250px|שמאל|מנדל גרוסמן ליד בית כנסת הרוס
**מנדל גרוסמן** (בפולנית: **Mendel Grossman**; 27 ביוני 1913 בעיירה גוז'קוביצה שבפולין - 30 באפריל 1945) היה צלם גרפי אמנותי, שעבד במחלקה הסטטיסטית של גטו לודז'. במהלך מלחמת העולם השנייה, צילם גרוסמן את החיים בגטו לודז'. מנדל גרוסמן נורה למוות ב-30 באפריל 1945 על ידי חייל נאצי במהלך צעדות המוות.

## ביוגרפיה
גרוסמן נולד למשפחה יהודית חסידית, בנם של שמואל וחנה גרוסמן. לאחר מלחמת העולם הראשונה התיישבה משפחתו בלודז'. בילדותו צייר גרוסמן דיוקנאות וצילם תמונות וסצנות של אנשים ואירועים בקהילות היהודיות בסביבתו. הוא היה חובב ספרות, תיאטרון, ציור וצילום בעיקר. הוא עבד כצלם מקצועי. את התמונות שצילם צבע (בזמנו התמונות היו בשחור לבן) בצבעי אנילין (חומר מוצא לצבעים רבים- צבעי זפת, פחם). במהלך חייו צילם בעיקר פרחים, טבע דומם, נופים, סצנות רחוב ודיוקנאות. הוא עבר להתרכז בנושא אחד - אדם בתנועה. המעבר מצילום נופים לצילום בני אדם בא בבת אחת, ובמקרה.

פרויקט הצילום המקצועי הראשון שלו היה בשנת 1938, כשתיעד הצגות של תיאטרון הבימה שהופיע בלודז'. בעידן שבו היה נהוג לצלם הצגות מצדי הבמה, הוא פיתח שיטת צילום חדשנית: גרוסמן רצה להיות קרוב לשחקנים, להפיק תצלום מתוככי שדה הראייה שלהם. לכן עמד בשולי הבמה, מאחורי הקלעים, ומשם צילם.

בשנת 1940, הנאצים העבירו את גרוסמן, יחד עם יהודים רבים אחרים, לגטו לודז'. שם התחיל לעבוד כצלם במחלקת הסטטיסטיקה. עבודתו כללה הכנת כרטיסי זיהוי, תיעוד עבודתם של שאר האסירים בגטו ואף צילום המחלוקות על המזון בגטו (אנשים רבו על אוכל ומנדל גרוסמן תיעד זאת). במהלך היום, גרוסמן החביא במעילו מצלמה (לא היה לו אישור מהנאצים לצלם), וצילם יהודים בסתר. כך הראה את חומרת המצב. בכך שעשה זאת, העמיד את חייו בסכנה מכיוון שהנאצים חשדו בו. התמונות היו כה קשות (הרעב, העוני והמחלות), עד כי התקשה לצלם אותן.

בין היתר צילם גרוסמן רציחות המוניות ופגיעות במשפחות בודדות. לעיתים נתנו הנאצים לגרוסמן לצלם כדי לזהות את הנרצחים בקבורתם. למשל, אושר לגרוסמן וחברו אריה פרינץ (אריה בן-מנחם) לצלם את הקורבנות שרוכזו בבית הטהרה שבבית הקברות בשביל לזהותם בקבורתם. רוב התצלומים של אירוע זה נמצאים בארכיון יד ושם, ושם כ־571 תצלומים.

בזכות המוניטין שיצאו לו, פנתה אליו ב–1939 הנהלת טא"ז, החברה לשמירת בריאות הילד היהודי, בבקשה שיכין אלבום תמונות בנושא "הילד היהודי", בדגש על ילדי רחוב עניים. התצלומים אבדו במלחמה. פרויקט זה יצא לפועל כדי להראות איך היהודים נראים באותה תקופה.

עם כליאת היהודים בגטאות עבר מנדל מצילום טבע, נופים ודיוקנאות לצילום הטרגדיות ברחובות ובגטו. במהלך השהייה בגטו עם משפחתו תיעד את משפחתו כדי לשמור זיכרונות מהם בעתיד וכך נוצר תיעוד של הידרדרות משפחתו אל המוות.

### מותו
הנאצים העבירו את גרוסמן למחנה עבודה בקניגס ווסטרהאוזן. שם שהה עד 16 באפריל 1945. כשנהיה חולה ותשוש, נורה על ידי הנאצים במהלך צעדת מוות בכפייה, כאשר עדיין אחז במצלמה שלו. צילומיו נשלחו על ידי אחותו לישראל אבל כנראה במלחמת העצמאות אבדו בזמן שנכבש קיבוץ ניצנים על ידי המצרים.

חברו של מנדל מגטו לודז', נחמן זונאבנד, הסתיר צילומים של מנדל בתחתית באר בגטו. צילומים אלה נמצאו אחרי המלחמה ונשלחו לארכיון במוזיאון בקיבוץ לוחמי הגטאות.

## ראו גם
* הנריק רוס

## קישורים חיצוניים

* עדותו של אריה בן-מנחם על מנדל גרוסמן, באתר יד ושם
* 

## הערות שוליים

קטגוריה:יהודים בשואה: פולין
קטגוריה:אסירים בגטו לודז'
קטגוריה:צלמים
קטגוריה:לודז': אישים
קטגוריה:פולנים שנולדו ב-1913
קטגוריה:נפטרים ב-1945
נייבילץ

**נייבילץ** (בפולנית: **Niebylec**) הוא כפר בפודקרפצקיה שבפולין, שנוסד במאה ה-15.

## היסטוריה
במאות ה-15 וה-16, הכפר, שהיה ידוע באותה תקופה כיאבורניק, השתייך למשפחת האצילים מחובסקי.

נייבילץ קיבלה מעמד של עיר במאה ה-15 (ואיבדה אותו ב-1919), ובאותם הימים הייתה בבעלות פרטית של האצולה. הכנסייה הראשונה במקום נבנתה ב־1460. תושבי נייבילץ עסקו בחקלאות ובמלאכה, ובמרוצת הזמן הוקמו גילדות של בעלי-מלאכה, בין השאר של סנדלרים ואורגים. בנייבילץ התקיים שוק שבועי, ובו בלט בעיקר הסחר בסוסים ובבקר.

## הקהילה היהודית
ממוזער|המבנה בו שכן בית הכנסת של העיירה ומשמש מאז 1977 כספרייה.
[ממוזער|ציור קיר בבית הכנסת של [מזל שור, המקושר ביהדות לחודש העברי אייר.]]
ראשוני היהודים התיישבו בנייבילץ, כנראה בסוף המאה ה-17. ב־1766 ישבו בנייבילץ ארבע משפחות יהודיות. בתחילה הקהילה הקטנה הייתה חלק מקהילת סטז'יז'וב, אך עם גדילתה התארגנה במקום קהילה עצמאית עם מוסדות משלה (רב, בתי-תפילה, בית-עלמין).

הקהילה צמחה וב-1865 היהודים הפכו לרוב בעיירה, כשהיו בה 259 יהודים ו-238 פולנים; הקהילה הגיעה לשיא בסוף המאה ה-19 כשהעיירה מנתה כ-600 יהודים.

מלבד התושבים הכפריים השתקעו במקום סוחרים, חסידים, ואף בעלי מקצועות חופשיים (ביניהם רופא). ראש-הקהילה היהודית באותה תקופה היה יוסף אשר.

בתחילת המאה ה-20 וביתר שאת בעקבות מלחמת העולם הראשונה הידרדר המצב הכלכלי בנייבילץ ויהודים רבים היגרו ממנה. ב-1919 נרצחו שישה יהודים בפוגרומים שעשו בהם איכרים פולנים ויותר מ-70 יהודים נפצעו. במפקד של 1921 נמנו רק 283 יהודים, כמחצית מהעיירה.

ערב מלחמת העולם השנייה רוב היהודים עסקו בחקלאות ובמסחר. יהודי נייבילץ הסתייעו בתמיכה של הג'וינט ובקופת גמ"ח.

### השואה
הגרמנים כבשו את נייבילץ ב-12 בספטמבר 1939. בסוף 1939 נתמנה במקום יודנראט, ולידו פעל סניף יס"ס לסיוע לעניים. בפברואר 1942 תמך סניף זה בכ-100 בני אדם. במהלך השנה שלאחר הכיבוש הגרמני הקהילה קלטה עשרות פליטים מלודז', קאליש וקרקוב והיודנראט דאג למחייתם ולשיכון שלהם, חלקם בכפר הסמוך לוטצ'ה .

בסוף 1941 או בתחילת 1942 הוכרזה השכונה היהודית בנייבילץ גטו, כמו שנעשה בשאר יישובי נפת ז'שוב. בגטו כונסו כ-450 יהודים נייבילץ ויישובים קרובים אליה. הגטו לא גודר, אך נאסר על יהודים לצאת ממנו ללא אישור של לשכת העבודה הגרמנית או של תחנת המשטרה בסטז'יז'וב. את הרישיונות ליציאה חילקה לשכת העבודה הגרמנית ליהודים שעבדו מחוץ לתחום הגטו, ובמקרים אחרים נתנה אישורים תחנת המשטרה בסטז'יז'וב.

ב-14 באפריל 1942 ירו אנשי גסטפו בשבעה או ב-17 יהודים שנקברו לאחר מכן בבית הקברות היהודי בקבר אחים.

הגטו בנייבילץ חוסל ביוני 1942, כאשר תושביו גורשו אל גטו ז'שוב, שם רוכזו כ-22,000 יהודים ששהו בנפה. קרוב לוודאי שהחולים והתשושים שבהם נרצחו בעת הגירוש במקום. בז'שוב היה גורלם של יהודי נייבילץ כגורל היהודים שם; ביולי 1942 שולחו רובם למחנה המוות בלז'ץ.

ב-19 בנובמבר 1943 כוחות של הגסטפו ירו למוות בתשעה יהודים ו-11 פולנים שהתחבאו בכפר הסמוך פולומיה .

### אתרים יהודיים
בית העלמין היהודי בנייבילץ נמצא על הגבעה שמצפון לעיר. באזור בית העלמין ביצעו הנאצים הוצאות להורג המוניות של יהודים מקומיים. אין זכר לקיר בית הקברות ולבית הלוויה. בין העצים יש עדיין שתי מצבות.

מבנה בית הכנסת של נייבילץ  השתמר בצורה טובה יחסית לאחר המלחמה, ובמיוחד ציורי הקיר שבו; תחילה הוא שימש בתור מחסן לדשן ומאז 1977 הוא משמש כספרייה.

## קישורים חיצוניים

* 
* 
* 
* 

## הערות שוליים

קטגוריה:פודקרפצקיה: יישובים
קטגוריה:פודקרפצקיה: עיירות יהודיות
צ'פל

**הרובע ה-21 של בודפשט** (בהונגרית: **Budapest XXI. kerülete**), או בשמו המוכר **צ'פל** (בהונגרית: **Csepel**), הוא אחד מ-23 הרבעים של העיר בודפשט, בירת הונגריה. הרובע שוכן בדרום העיר, על חלקו הצפוני של האי צ'פל בתוך נהר דנובה. ברובע מתגוררים 76,092 תושבים (נכון ל-2019). עד 1950 צ'פל הייתה עיר עצמאית.

## היסטוריה

## אוכלוסייה יהודית
ב-1880 ישבו בצ'פל רק שני יהודים, בשנת 1900 היו 42 יהודים, ב-1910 ישבו במקום 269 יהודים, ב-1920 היו 501 יהודים, ב-1930 638 יהודים ובשיא ב-1941 902 יהודים מתוך אוכלוסייה כללית של כ-46 אלף.

עד סוף המאה ה-19 לא השתקעו יהודים בצ'פל, בגלל התנגדותם של האוכלוסייה ממוצא גרמני מחד ובגלל חוסר מקורות פרנסה מאידך. מפעליו של מנפרד וייס היו מקור פרנסתם העיקרי של היהודים ומעטים היו סוחרים ובעלי מלאכה. יחס התושבים ליהודי המקום היה תקין בדרך כלל, הפועלים היו מאוגדים רובם במפלגה הסוציאל-דמוקרטית, שלא גרסה פעילות אנטישמית.

הקהילה בצ'פל אורגנה ב-1898, והייתה כפופה לקהילת שורוקשאר (soroksar). ב-1940 נעשתה כפופה לקהילת פשטסנטארז'בט (Pestszenterzsebet). במקום היו חברת קדישא ואגודת נשים. בית התפילה נבנה ב-1930.

מלבד המפעל של וייס, המפעל המרכזי והגדול ביותר, היה מפעל נוסף לבניה שגם הבעלים שלו היו יהודים והיה שם בית חרושת שבו פועלים עבדו התפרנסו שגם הבעלים שלו היו יהודים.

### השואה ולאחריה
כאשר התחילו מחנות העבודה באושוויץ, יהודי צ'פל לא שמעו על כך כלום. מאוחר יותר הגיעו ארבעה בורחי אושוויץ וסיפרו על מה שקורה, אך יהודי הונגריה לא האמינו והיו בטוחים שהאמריקאים והבריטים יחסלו את התופעה של האנטישמיות לפני שתגיע אליהם. בשנים 1942–1943 התחילו הרפורמות על היהודים גם ברחבי הונגריה ואנשים התחילו לאבד את עבודותיהם. הנוער היהודי בצ'פל הרגיש צורך להוכיח שהם מסוגלים לעבוד והיו הולכים לעבוד במפעל למרות שבקושי הייתה משכורת ליהודים. בנוסף גברים יהודים גויסו לעבודות כפייה, וחלקם נשלחו למחנה בור ביוגוסלביה.

ב-19 במרץ 1944 נכנסו הגרמנים להונגריה. מגיל 17 הלך הנוער הציוני לסחוב שקי קמח ואוכל לחיילים, ומגיל 22–23 גויסו לחזית המלחמה עם רוסיה או נשלחו לשדות מוקשים על מנת להגן על החיל ההונגרי, מחנות העבודה נקראו "מחנות עזרה לצבא" שבהם היהודים הצעירים עשו את העבודות הנ"ל, בעוד שהמבוגרים נשלחו על רכבות לאושוויץ. היהודים במחנות העבודה בהונגריה לא עטו טלאי צהוב, אלא מן סרט חאקי על היד שלא הורגש כסימון, אלא כחלק מתפקיד. מאוחר יותר כל הצעירים ממחנות העבודה הועברו לבודפשט לוואדאז אוטצה 29, ומשם לגטאות.

ב-10 במאי החל ריכוז יהודי צ'פל לגטו שהוקם במפעל של מנפרד וייס, אליו הובאו גם יהודים מראצקווה, טקל , דמשד , טקשון , קישקונלצהאזה  וסיגטסנטמיקלוש , ובסך הכול כ-3,000 יהודים. ב-30 ביוני הם שולחו למרכז השילוחים שנוצר במונור ומשם שולחו בסופו של דבר לאושוויץ.

לאחר המלחמה כ-80 יהודים חזרו לצ'פל והקימו מחדש קהילה קטנה. הם הקימו אנדרטה לזכר קורבנות השואה ואימצו את ספר התורה של קהילת דונהרסטי  שנחרבה.

## ספורט
הרובע הוא הבית של מספר קבוצות ספורט, ביניהן קבוצת הכדורגל צ'פל שזכתה מספר פעמים באליפות הונגריה.

## ערים תאומות
* 
* 
* 
* 
* 
* 

## לקריאה נוספת
* 

## קישורים חיצוניים

* 
* 
* קהילת צ'פל באתר בית התפוצות
* 

## הערות שוליים

קטגוריה:בודפשט
קטגוריה:יישובים שהוקמו ב-1950
Dance with Me (שיר של זולי אדוק)

**Dance with Me** (בעברית: **תרקדי איתי**; בהונגרית: **Tánclépés**) הוא שירו של הזמר ההונגרי זולי אדוק . השיר ייצג את הונגריה באירוויזיון 2009 שהתקיים במוסקבה שברוסיה.

## אירוויזיון
### לפני האירוויזיון
ב-23 בפברואר 2009 פתחה רשות השידור ההונגרית MTV תחרות שבה נבחר הנציג לייצג את הונגריה באירוויזיון 2009. רשות השידור ציינה כי השופטים בחרו שלושה שירים לפני גמר התחרות, כדי שאחד מהם לא יפרוש מהתחרות. לבסוף, רשות השידור הודיעה כי זולי אדוק ייצג את הונגריה עם השיר "Dance with Me". שיר זה היה האופציה השלישית של השופטים, לאחר שהשיר המנצח פרש, והמקום השני נפסל.

### באירוויזיון
הונגריה מוקמה בחצי הגמר השני ב-14 במאי 2009 כשיר מספר 11 אחרי סלובניה ולפני אזרבייג'ן. בסוף חצי הגמר השני, התגלה כי השיר לא עלה כלל לגמר, ואחרי הגמר, התגלה שהשיר התמקם במקום ה-15 מתוך 19, עם 16 נקודות בלבד.

## קישורים חיצוניים


* 


## הערות שוליים

קטגוריה:שירי 2008
קטגוריה:סינגלי בכורה מ-2008
קטגוריה:שירי אירוויזיון 2009
קטגוריה:שירי הונגריה באירוויזיון
קטגוריה:שירים באנגלית
קטגוריה:שירים על ריקודים
חברת הספנות והמסחר הרוסית

**חברת הספנות והמסחר הרוסית** מאודסה (ברוסית: **Русское общество пароходства и торговли**; בראשי תיבות: **РОПиТ**, "רוֹפִּיט") הייתה אחת מחברות הספנות הגדולות ביותר באימפריה הרוסית. היא נוסדה בשנת 1856 ופסקה להתקיים עם הלאמתה ב-1918 לאחר המהפכה ברוסיה. אניות החברה הפליגו בין נמלי הים השחור והים התיכון.

## פעילות החברה
חברת "רופיט" נוסדה ב-1856; שנתיים אחר כך, ב-1858, חתמה על חוזה ל-24 שנים עם ממלכת סרדיניה, שהתיר לה להשתמש לצרכיה בנמל וילפרנקה מריטימה (Villefranche-sur-Mer) שבים התיכון. 
מניותיה של החברה נסחרו בבורסה של סנקט פטרבורג. היא הפעילה אניות נוסעים ומשא, וב-1901 החזיקה בצי המונה 72 כלי שיט.

אניות החברה שטו אחת לשבוע בקו "קונסטנטינופול-סמירנה-פיראוס-אלכסנדריה-קונסטנטינופול-אודסה" ובקו "קונסטנטינופול-סבסטופול"; מדי שבועיים פקדו אניותיה גם את נמלי בורגס ווארנה בבולגריה. מאז 1914 הפעילה החברה קו ישיר מאודסה דרך קונסטנטינופול אל אלכסנדריה. קווים נוספים של החברה היו "קו מקדוניה", הפלגות שבועיות ב"קו בולגריה-אנטוליה" מאודסה אל בורגס, קונסטנטינופול וטרבזון אל בתומי, ו"קו אנטוליה" מקונסטנטינופול אל בתומי.

מ-1863 עד 1914 הפעילה החברה את כל משרדי הדואר הרוסי באימפריה העות'מאנית.
 
אחת מאניותיה, "צ'יכאצ'וב" (Чихачёв), טבעה מול נמל יפו בפברואר 1891. אירוע האסון והצלת נוסעי האניה סוקרו בהרחבה יתרה על ידי העיתונים העבריים של התקופה.

בשנת 1917 בראש החברה עמד אלכסיי קרילוב והוא פעל להעברת כל האוניות לשליטת רוסיה הסובייטית.

## אניות החברה
* סְויֵט (Свет) (1815).
* אימפרטור אלכסנדר ה-2 (Император Александр II) (1858).
* וֶליקי קְנִיאז קונסטנטין (Великий Князь Константин) (1858). 
* אוֹלֶג (Олег) (1859).
* לאזאר (Лазар) (1863).
* רוֹסְטוֹב (Ростов) (1867).
* צ'יכאצ'וב (Чихачёв) (1867).
* אימפראטריצה מאריה (Императрица Мария) (1877).
* אַסקוֹלד (Аскольд) (1879) (מ-1889 עד 1916).
* צ'וּאַנְפּוּ (Хуанпу) (1882).
* צאר (Царь) (1883).
* מֶצ'טָה (Мечта) (1884).
* לוּץ' (Луч) (1886).
* אודסה (Одесса) (1889).
* וליקי קניאז אלכסיי (Великий Князь Алексей) (1890).
* וְלֶסְק (Блеск) (1890).
* וליקי קניאז קונסטנטין (Великий Князь Константин) (II) (1890).
* סְוויאַטוֹי ניקולאי (Святой Николай) (1893).
* קורולייבנה אולגה (Королева Ольга) (1893).
* אימפרטור ניקולאי ה-2 (Император Николай II).
* צ'אטיר דאג (Чатыр Даг) (1896).
* דיאנה (Диана) (1899).
* אַלטוֹן (Алтон) (1901).
* מטאור (Метеор) (1910).
* כֶרְסוֹנֶס (Херсонес) (1903).
* אֶבְפרת (Евфрат) (1906).
* פרינצסה יבגניה אולדנבורסקאיה (Принцесса Евгения Ольденбургская) (1903).
* אימפרטור ניקולאי ה-1 (Император Николай I) (1913).
* אימפרטריצה יקטרינה ה-2 (Императрица Екатерина II).
* אימפרטור אלכסנדר ה-3 (Император Александр III).
* אימפרטור פְּיוֹטר וֶליקי (Император Пётр Великий).
* צאר מיכאיל פיודורוביץ' (Царь Михаил Фёдорович) (1914).
* צארוויץ' אלכסיי ניקולאיוויץ' (Цесаревич Алексей Николаевич) (1914).

## קישורים חיצוניים

## הערות שוליים

קטגוריה:חברות ספנות
שיר אהובת הספן

"**שיר אהובת הספן**" הוא שיר שנכתב על ידי יאיר לפיד, הולחן על ידי רמי קליינשטיין ובוצע על ידי ריטה. השיר יצא לאור בשנת 1986.

## רקע
השיר נכתב על ידי יאיר לפיד והולחן על ידי חברו רמי קליינשטיין, והוא אחד מבין מספר שירים שיצרו יחד. הוא בוצע על ידי ריטה, שהייתה אז אשתו של קליינשטיין. השיר נכלל באלבום הבכורה שלה שנשא את שמה.

השיר נכתב על ידי לפיד בהשראת הספר "ים המוות", שכתב הסופר הברזילאי ז'ורז' אמאדו.

במצעד הפזמונים העברי השנתי של רשת ג' לשנת התשמ"ו (1986) הגיע השיר למקום השמיני.

בשנת 2017 ערכה תחנת הרדיו גלגלצ מצעד משיריה של ריטה, והשיר זכה במקום הראשון באותו המצעד.

השיר בוצע גם כחלק ממופע הפסטיבל בצבעים טבעיים 1986.

## מיקומי שיא

## גרסאות כיסוי
*הזמרת היווניה קונסטנטינה הקליטה שיר ביוונית בלחן של "שיר אהובת הספן".

## קישורים חיצוניים

*
*
*שיר אהובת הספן באתר Discogs

## הערות שוליים

קטגוריה:שירים בעברית
קטגוריה:שירים שנכתבו על ידי יאיר לפיד
קטגוריה:שירים שהולחנו על ידי רמי קלינשטיין
קטגוריה:שירי אהבה בעברית
קטגוריה:שירים על סירות
קטגוריה:שירים על ימאים
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הליקון
אאודי סוג M

**אאודי סוג M** (בגרמנית: **Audi Typ M**) היא מכונית פתוחה בסגנון "Torpedo (car)"  מתוצרת אאודי אשר יוצרה בין השנים 1923–1927 בגרמניה.

## "אאודי סוג E"

* דגם "אאודי סוג M" יוצר בעיר צוויקאו בגרמניה.
* יוצרו 228 יחידות.
* 4 דלתות, 2 דלתות אחוריות "דלתות התאבדות" (ציר התנועה בפתיחת הדלת מנוגד לכיוון הנסיעה).
* מנוע קדמי - אורכי.
* מנוע בנזין 2 שסתומים לצילינדר.
* סוג הנעה: הנעה אחורית.
* מנוע קירור מים.
* מאייד - 1 מתוצרת "Zenith" מסוג "Zenith 36 DK".
* מערכת חשמל - 12 וולט.
* קיבולת מכל דלק - 22 ליטר.
* צמיגים קדמיים - 33x5.
* צמיגים אחוריים - 34x7.5.
* רדיוס סיבוב - 4.57 מטר.

## תמונות

קובץ:Audi 18-70 PS, Typ M, Bj. 1925 - Rahmen (museum mobile 2013-09-03).JPG | שחזור דגם "אאודי סוג M"
קובץ:Audi 18 70PS3.JPG | שחזור דגם "אאודי סוג M"
קובץ:Audi 18-70 PS, Typ M, Bj. 1925 - Motor (museum mobile 2013-09-03).JPG | מנוע 6 צילינדרים שהורכב בדגם "אאודי סוג M"


## ראו גם
* אאודי
* אאודי סוג C
* אאודי סוג E
* אאודי סוג P
* אאודי סוג R
* אאודי סוג T
* אאודי סוג SS

## קישורים חיצוניים

* 

## הערות שוליים

קטגוריה:מכוניות סלון
קטגוריה:דגמי מכוניות שהושקו ב-1923
קטגוריה:כלי רכב גרמניים
M
אאודי סוג P

**אאודי סוג P** (בגרמנית: **Audi Typ P**) היא מכונית משפחתית בסגנון "Torpedo (car)"  מתוצרת אאודי אשר יוצרה בין השנים 1931–1932 בגרמניה.

בשנת 1932, בתקופת ייצור הדגם, אוחדו אאודי, DKW , הורך  וונדראר  לחברה אחת - AG Auto Union .

## "אאודי סוג P"

* דגם "אאודי סוג P" יוצר ברובע שפנדאו בעיר ברלין.
* יוצרו 327 יחידות.
* 2 דלתות.
* מנוע קדמי.
* מנוע בנזין 1.1 ליטר.
* סוג הנעה: הנעה אחורית.
* מאייד - 1 מתוצרת "Solex" מסוג "Solex 26 FHR".
* מערכת חשמל - 6 וולט.
* קיבולת מכל דלק - 30 ליטר.
* מחיר היחידה עמד על 3,385 רייכסמארק (שנת 1931, בגרמניה).

## תמונות

קובץ:Audi-P5-Limousine Horch Museum.jpg | "אאודי סוג P"
קובץ:Audi Typ P 1931 Fahrzeugmuseum Chemnitz.JPG | "אאודי סוג P", שנת 1931
קובץ:Berlin. Spandau. Citadel 049.JPG | "אאודי סוג P"
קובץ:Berlin. Spandau. Citadel 050.JPG | לוגו "אאודי סוג P" בקדמת מכסה הרדיאטור


## ראו גם
* אאודי
* אאודי סוג C
* אאודי סוג E
* אאודי סוג M
* אאודי סוג R
* אאודי סוג T
* אאודי סוג SS

## קישורים חיצוניים

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-1931
קטגוריה:כלי רכב גרמניים
P
פרומתאוס (ירח)

**פרומתאוס** הוא ירח של כוכב הלכת שבתאי. הוא התגלה על ידי החללית וויאג'ר 1 ב־25 באוקטובר 1980.

ג'ון הרשל טבע את שמות הירחים במאמרו משנת 1847, "תוצאותיהן של תצפיות אסטרונומיות שבוצעו בכף התקווה הטובה" כשמותיהם של הטיטאנים, לפי המיתולוגיה היוונית.

## מידע כללי
פרומתאוס הוא אחד מהירחים הרועים בטבעות שבתאי. אלו ירחים  שכתוצאה מכח הכובד שהם מפעילים הם מונעים מהחלקיקים בטבעת הפנימית מלהתפזר.
לפרומתאוס שדה כבידה בשם פרומתיאן (באנגלית: Promethian). שדה כבידה זה מושך אבנים ועצמים הקרובים אליו, מביא ליצירת קשרים בטבעת F  של שבתאי. ללא שדה כבידה זה, האזור הזה בטבעת ככל הנראה היה מתפזר. 
לפי תצלומים שנערכו ב 2008 -2009 על ידי הגשושית קאסיני-הויגנס התגלה, שבניגוד לירחים אחרים, הירח מסתובב סביב ציר אורכו.

## פני השטח
פרומתאוס הוא מכותש, אם כי צפיפות המכתשים היא לא גדולה, ומרבית פני השטח שלו, לפחות אלה שצולמו, מכוסים באבק. קוטרם של הגדולים שבמכתשים מגיע רק עד כ- 20 ק"מ. נמצאו גם מספר רכסים ועמקים על פני הירח.
בגלל שדה כבידתו, פני שטחו אינם קבועים ומשתנים בגלל סלעים ועצמים אחרים הנופלים עליו.
## מיקום בטבעות שבתאי
מיקומו של פרומתאוס הוא בין טבעת F לטבעת A של כוכב שבתאי .
מרחק טבעת A משבתאי הוא 122,170 ק"מ ורוחבה 14,600 ק"מ.
מרחק טבעת F משבתאי הוא 140,180 ורוחבה 30-500 ק"מ.
## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ירחי שבתאי
ליטסאונד

**ליטסאונד** (באנגלית: **Litesound**) היא להקת פופ רוק בלארוסית. הלהקה ייצגה את בלארוס באירוויזיון 2012, בו לא העפילו מחצי הגמר.

## היסטוריה

ב-2002 האחים דמיטרי וולדימיר קאריאקין התייחדו כצמד מוזיקלי, ב-2005 הצטרפו אליהם עוד שני מוזיקאים ובכך נוצרה רביעייה והוקמה להקת ליטסאונד.

ב-2006 זכתה הלהקה בפסטיבל מוזיקה בינלאומי במאיורי שבאיטליה. באותה שנה, השתתפה הלהקה לראשונה בתחרות האירופסט (קדם האירוויזיון הבלארוסי) בניסיון לייצג את בלארוס באירוויזיון, הם הגיעו למקום השישי עם השיר "My Faith". ב-2008 השתתפו בתחרות פעם נוספת עם השיר "Do You Believe" שם עלו לגמר וסיימו במקום השני. ב-2009 השתתפו באירופסט בפעם השלישית עם השיר "Carry On" שם היו במקום השלישי.

ב-2010 יצא אלבום הבכורה של הלהקה "Going to Hollywood".

בשנת 2012 הלהקה שוב השתתפה בקדם האירוויזיון עם השיר "We Are the Heroes", הם עלו לגמר בו סיימו במקום השני והזמרת אליונה לאנסקאיה הוכתרה כמנצחת. לאחר שמועות על הונאה בחישוב הצבעות הקהל במהלך התחרות, נשיא בלארוס פתח בחקירה בנושא, דבר שהתברר כנכון, עקב זאת הם הוכרזו באופן רשמי כנציגי המדינה באירוויזיון, לאחר מכן גם שירם הוקלט בגרסה מחודשת. באירוויזיון עצמו, לא הצליחה הלהקה להעפיל מחצי הגמר.

## קישורים חיצוניים

* 

קטגוריה:להקות בלארוסיות
קטגוריה:להקות פופ רוק
קטגוריה:משתתפי אירוויזיון 2012
קטגוריה:נציגי בלארוס באירוויזיון